nl tr en nl nl en en en fr en en fi en nl tr af en af af af af nl en af af af af af af af af da it lt en de oc en
You are here: Ander Liefdes
'n Paar portrette wat ek geskilder het
Wyfie is 'n Chilean Rose tarantula (Grammostola Rosea noem die geletterde mense haar) en soos haar naam aandui is sy van Chili afkomstig. Sy was my eerste spinnekop kind en toe sy het myne geword op die 9de Augustus 2010, was sy reeds 2 en 'n half jaar oud. Toe ek haar kry, het haar vorige eienaar beweer dat sy, wat haar kleur betref, een van die mooiste voorbeelde van haar spesie is. Ek het gaan google en voorwaar, sy het 'n besonde diep maroon kleur in vergelyking met ander Roses wat effe vaal daar uit sien. Sy word so 12-13cm groot en haar verwagte leeftyd is so 10 jaar. Die meeste tarantula kenners is dit eens dat die Chilean Rose feitlik nooit byt nie, 'n stadig bewegende en baie rustige spinnekop is en word derhalwe sterk aanbeveel as die gunsteling spesie vir beginners.
Spinnekop - ja dit is haar naam - is 'n Chaco Golden Knee tarantula (Grammostola Pulchripes) en sy is 'miss personality' hier rond. In die natuur kom sy oor 'n baie wye gebied in Suid-Amerika voor, nie net in een land nie. Ek het haar 'n maand na Wyfie gekry en sy was van die begin af baie traag om te molt (vervel) en juis daarom vermoed ek sy mag dalk die oudste tannie tussen my spinnekoppe wees. Hoe ouer hulle raak, hoe langer raak die periodes tussen hulle molts. Hierdie spesie het 'n baie kalm geaardheid en sal nie sommer byt nie. As sy sou byt, sal dit 'n efense swelling en 'n lekker brandpyn veroorsaak vir 'n paar ure. Sy word so 20-22 cm groot, groei stadig en haar verwagte leeftyd is slegs 8 jaar.
Asjas is 'n Mexican Red Rump tarantula (Brachypelma Vagans). Jip, sy kom daar uit die hartjie van die land waar hulle so lief is vir hulle 'siesta', ma sy dra nie een van daai groot hoedens nie. Si Senora! Ek het haar so einde Oktober 2010 gekry. Sy raak 10-13 cm groot, groei redelik vinnig, sy beriek volwassenheid bine 3 jaar en het 'n lewensverwagting van 15 jaar. Asjas is net meer as twee jaar oud en alhoewel sy lekker cheeky en 'springerig' kan raak met tye, het sy ook 'n kalm geaardheid en is dit hoogs onwaarskeinlik dat sy hoegenaamd ooit sal byt. Dit word aanbeveel dat sy met die grootste sorg hanteer sal word omdat die 'springerigheid' soms daartoe lei dat hierdie spesie uit jou hande val en dan doogaan. Die ander rede is dat hierdie spesie maklik vet ('obese') raak en dit dra dan daartoe by dat hulle oopbars as hulle val.
Tinkerbell is 'n Mexican Red Knee tarantula (Brachypelma Smithi). Ek het haar in Januarie 2011 gekry en sy was nog 'n baba, skaars 'n jaar oud. Sy is een van die gewildste spesies (veral onder beginners) oor haar mooi kleur en sagte, gemoedelike geaardheid. Sy groei ook baie stadig, word 15-17 cm groot en het 'n verwagte leeftyd van 25 tot 30 jaar. Hulle gewildheid en gepaardgaande aanvraag het daartoe gelei dat hulle op die Cities II lys van bedreigde spesies beland het. Hulle 'flick' graag as mens hulle wil hanteer. "Flick' is die term wat gebruik word om tarantula se gewoonte om fyn haartjies (wat geweldig jeuk as dit op die menslike vel beland) met hulle agterste pootjies, van hulle agterstewe af te skop, om sodoende die vyand af te weer. Hierdie fyn haartjies sal dan in die oog van 'n soogdiertjie wat hulle bedreig, beland en die aanvaller afskrik of ontmoedig. Kyk hoe rooi is ou Tinkerbell se agterstewe waar sy al die haartjies al afgeskop het. Nog ietsie wat baie interessant is, is die kaal boudjies wat so pienk is en as dit nou tyd raak dat hulle gaan mold, dan word daai boudjie bruin. Daar is sooooooooo baie wat ons nie van God se skepping af weet nie he?
Die mosaiek gogga het begin byt toe ek 'n vriendin se mooi blompot gesien het, ek het net daar en dan besluit om vir my ook een te maak en siedaar da is my stokoue blomvaas weer splinternuut!...Dit is geweldig ontspanend om te mosaiek ..Dit is nie regtig moelik nie maar 'n mens moet maar baie versigtig wees om jouself nie raak te sny met die glas nie, dit gebeur baie gou en dan loop die bloed...vra my! ...ek het nou al 'n paar goedjies gemaak en dis sommer net baie lekker - probeer dit gerus eendag.
My Liefde vir Fotografie
Ek het van kindsbeen 'n passie vir fotografie. Ek dink dit het ontstaan by my liefde vir die buitelewe, God se skepping, al die mooi in die lewe - veral my kinderlewe op die plaas. Dit het alles bygedra en die passie aangevuur.  Dit het ontwikkel in 'n drang om die mooi vas te vang, om dit sodoende behoue te laat bly en dit te deel met ander. Dis maar my beskeie manier om hulde te bring aan ons Vader, om Hom te dank vir al die Blessings in my lewe...
My eerste kamera was 'n gewone ou mik-en-druk en daarmee het ek als vasgevang, van goggatjies tot die skone natuur op die plaas ...ek het met daai einste ou mik-en-druk tot die huisbediende geleer om fotos te neem - ek was nog op laerskool...
Eers in die laat 80's, het ek werklik begin met 'n Canon EOS 5000 en vir amper 10 jaar so aangegaan. My volgende kamera was die Canon EOS 350 D.  Wat 'n wonderlikke kamera is dit nie..sal altyd my gunsteling bly.  Ek het die kamera vreeslik baie gebruik om troufotos te neem...
Verlede jaar  het ek die Canon EOS 1000 D gekry, 'n baie oulike kamera en toe word ek bederf en kry die Canon 7D by my man as geskenk. Deesdae behoort ek aan die fotoklub op Kriel waar ek nou as een ster fotograaf begin. Ek het nog so baie om te leer maar ek wil so veel moontlik leer. My eerste 5 fotos wat ek ingeskryf het het 3 goud en 2 C.O.M gekry! Wat 'n verassing was dit nie! en om te dink ek was so skrikkerig voor die tyd, ek wou glads als los...  Ek wil baie graag daarop fokus om my makro fotografie te verbeter. Ek is mal daaroor om dit wat die oog amper nie kan sien nie, vas te vang.
Ek het saam met my 7D die 120-400mm Sigma lens gekry, wat ek graag op landskap tonele gebruik. Ek het ook 'n 75-300mm Canon lens en 'n 38-76 mm Canon lens. Dan het ek die macro lens van canon EF 100mm 1:2.8 USM saam dit gebruik ek soms Canon se Auto Extension tubes. Ek gebruik ook die Di 622 flash Mark11 power zoom 24-105mm.
Ek wil graag 'n 200mm lens aanskaf vir sport fotos - dit is nou een ding wat ek nog mooi onder die knie wil kry, om goeie aksie fotos te neem...
Kontak my gerus per e-pos of my sel...
Copyright 2018 by Lizette Ludeke Coetzer Terms Of UsePrivacy Statement